Voorbegin Bosveldverblyf | Kamers
Dié woonstel is 'n losstaande selfsorg-eenheid met lugversorging. Dit is direk agter die huis geleë en het 'n privaat ingang en parkeerplek. Dit beskik oor 2 slaapkamers. Die eerste slaapkamer het 'n dubbelbed en tweede slaapkamer het 3 enkelbeddens. Die badkamer het 'n bad en 'n stort. Koffie- en teemaakgeriewe, en tuisgebakte beskuit word voorsien. Daar is 'n goed toegeruste kombuisie met 'n yskassie, mikrogolfoond, tweeplaatstofie met oondjie, broodrooster, ketel en volledige eetgerei. Daar is geen sitkamer in die woonstel nie en gaste kan lekker in die Bosveld buitelug kuier. Buite is 'n braaiplek waar ons dan ook die Bosveldhout voorsien. Die plek is dus by uitstek geskik vir die sakeman of egpaar wat deur reis, of wat ander aktiwiteite in die omgewing bywoon en behoefte het aan 'n heerlike bed in 'n veilige en rustige omgewing. Linne en handdoeke word voorsien. Die gemeenskaplike swembad en braaiplek is net buite die kamer.
As jy lus is vir 'n dag, naweek of sommer net 'n paar dae rustigheid van die stad se geraas, is hierdie net die plek om jou batterye te kom laai. Dié losstaande selfsorg-eenheid het lugversorging, 'n leefarea en 'n kombuis wat volledig toegerus is. Die slaapkamer het 'n dubbelbed en die badkamer het 'n stort en 'n bad. Daar is ook 'n dubbelbed in die sitkamer wat ewe geskik is vir kinders en volwassenes. Daar is beddegoed vir die beddens, en handdoeke word op die beddens geplaas vir die aantal gaste wat bespreek het. Die kombuis is toegerus met 'n yskas, mikrogolfoond, oondjie met tweeplaatstoof en koffie- en teemaakgeriewe, en met heerlike tuisgebakte beskuit, 'n halfdosyn vars plaaseiers (wanneer beskikbaar) vir die eerste ontbyt, en daar is 'n volledige stel eetgerei. Die sitkamer lei na 'n patio met 'n braai-area, wat 'n uitsig bied oor die plaas en waar die bokke dikwels kom wei. Moet asb. nie hout koop vir die braai nie: daar is genoeg Bosveldhout wat voorsien word.